Bejaarde op Potch-plaas doodgeskiet | Maroela Media
Die haelgeweer, mes en selfoon waarop beslag gelê is. Foto: Verskaf
'n 69-jarige man is Vrydagaand op 'n plaas buite Potchefstroom doodgeskiet.
Lt.kol. Pelonomi Makau, provinsiale polisiewoordvoerder van Noordwes, het aan Maroela Media gesê die voorval het omstreeks 22:30 in die Vyfhoek-omgewing plaasgevind.
'n Stoeiery het glo ontstaan en een van die aanvallers het die man met 'n haelgeweer van 'n kort afstand in die bors geskiet. Sy seun het die aanvallers teengestaan en het hulle van die haelgeweer en 'n mes ontwapen. Die verdagtes het ook 'n selfoon laat val voor hulle te voet van die toneel gevlug het.
Russel Meiring, woordvoerder van ER24, het gesê die man se liggaam is buite die erf aangetref. "Hy is ondersoek en het geen tekens van lewe getoon nie. Ongelukkig kon daar niks vir hom gedoen word nie en hy is op die toneel dood verklaar."
Ag dis net nog n plaasmoord is daar nie iets belangriker soos iemand wat iewers in die sestigs of sewentigs verselfmoord of wat ookal nie?
Die boere moet leer om nie uit te gaan om ondersoek in te stel nie……Dis lewens gevaarlik. Wag eerder vir hulp. Hulle moet dalk nood sirenes hê wat baie ver gehoor kan word. Amper soos die "evacuation/emergency alarms" wat in industrieele gebiede gebruik word. Kameras om die huis is oom n moet alhoewel dit nie die mense sal uithou nie gee dit die mense binne die huis n idee van wat buite aangaan. Dis verskriklik dat ons so moet leef.
Dis hoekom mense oor alle kleurgrense haat en dit gaan Bacfire, Gelukkig het ons n goeie polisie diens en hulle gaan gou gevang word omdat hulle i selfoontjie op die toneel gelos het.
Geweer. By jou. Ten alle tye.
Sterkte aan die familie en vriende van die oom. Geregtigheid SAL geskied… Al is dit nie in hierdie lewe nie.